АҞӘА, жьҭаара 28 – Sputnik, Рада Ажьиԥҳа. Аԥснытәи аҽыҩқәа ԥшьба алахәхоит асабша, жьҭаара 29 рзы Краснодар имҩаԥысраны иҟоу ахыркәшаратә ҽырыҩрақәа. Абри атәы ааицҳаит Аԥсны аҽытә спорт Афедерациа апрезидент Аслан Камлиа.
"Аԥснытәи аҽыҩқәа ԥшьба алахәхоит асабша, жьҭаара 29 рзы Краснодар имҩаԥысраны иҟоу ахыркәшаратә ҽырыҩрақәа. Аҽыҩҷкәынцәа макьана иалҳамкаац", — иҳәеит Аслан Камлиа.
Иара ишазгәеиҭаз ала аԥсуа ҽқәа есышықәса ирыладырхәуеит асеиԥш иҟоу ауснагӡатәқәа.
"Арҭ аҽырыҩрақәа еиҳа хьӡы-ԥша змоу ҽырыҩрақәоуп. Краснодартәи аипподром аҟны икнаҳауп Аԥсны абираҟ. Алҵшәа бзиақәа ҳауп ҳәа ҳгәыӷуеит", — иҳәеит Аԥсны аҽытә спорт Афедерациа апрезидент Аслан Камлиа.
Краснодартәи аиппадром аҟны ахыркәшаратә ҽырыҩрақәа ирылахәхоит 146 –ҽы: Краснодартәии Ставропольтәии атәылаҿацәқәеи, Московатәи аобласти, Адыгеи, Аԥсни, Чечнеи, Татарстани, Ҟарачы-Черқьесски рҟынтәи.
Аԥыжәаратә фонд иартәоит 15 510 000 мааҭ.